వీరేంద్ర సింగ్ కడియన్

వీరేంద్ర సింగ్ కడియన్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ కంటోన్మెంట్ శాసనసభ నియోజకవర్గం నుండి 2020, 2025 ఢిల్లీ శాసనసభ ఎన్నికలలో ఎమ్మెల్యేగా ఎన్నికయ్యాడు.
రాజకీయ జీవితం
వీరేంద్ర సింగ్ కడియన్ 2012లో ఆమ్ ఆద్మీ పార్టీ ద్వారా రాజకీయాల్లోకి వచ్చి వ్యవస్థాపక సభ్యుడిగా ఉన్నాడు. ఆయన పార్టీలో వివిధ హోదాల్లో పని చేసి 2020 ఢిల్లీ శాసనసభ ఎన్నికలలో ఢిల్లీ కంటోన్మెంట్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సమనీష్ సింగ్‌పై 10,590 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2020 మే 14న న్యూఢిల్లీ మున్సిపల్ కౌన్సిల్ (ఎన్‌డిఎంసి) సభ్యుడిగా ప్రమాణ స్వీకారం చేశాడు.

వీరేంద్ర సింగ్ కడియన్ 2025 ఢిల్లీ శాసనసభ ఎన్నికలలో  ఢిల్లీ కంటోన్మెంట్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి భువాన్ తన్వర్‌పై 2029 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2020 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు